stanford-oval/wikipedia huggingface dataset:
Eurajoen VPK

Eurajoen Vapaaehtoinen Palokunta Ry eli lyhyesti Eurajoen VPK on perustettu vuonna 1927.  Se on yksi kolmesta vapaaehtoisvoimin toimivasta sopimuspalokunnasta Eurajoella. Palokunta toimii Eurajoen keskustaajamassa. Eurajoen VPK:lla on palokuntasopimus Satakunnan Pelastuslaitoksen kanssa ja VPK toimii Eurajoen kunnassa ensilähdön sopimuspalokuntana.
Eurajoen VPK:ssa on neljä eri osastoa. Hälytysosasto, Nuoriso-osasto, Naisosasto sekä Veteraaniosasto. Jäseniä Eurajoen VPK:ssa on n 80 hlö.
Eurajoen VPK:lla on paloasema, asema no. 22, Eurajoen keskustassa, osoitteessa Linnaintie 5. Paloasemalla on koulutustilat sekä huolto- ja pesutilat.
Kalusto

| Yksikkötunnus | Tyyppi |
| --- | --- |
R SA 221: Sammutusyksikkö
R SA 222: Säiliösammutusyksikkö
R SA 227: Miehistönkuljetusyksikkö
R SA 2292: Ensivasteyksikkö
R SA 2298: Mönkijä
R SA 228: Vene
Ester

Konrad Witzin maalaus Ester Ahasveruksen edessä (1434–1435)
Ester (persialainen nimi tarkoittaa suomeksi tähteä) oli Raamatun mukaan juutalaistyttö, joka eli Persian pääkaupungissa Susassa. Hän on Raamatun Esterin kirjan päähenkilö.
Raamatun mukaan Ester oli Persian kuninkaan Ahasveroksen puoliso, joka onnistui pelastamaan juutalaiset hoviherra Hamanin suunnittelemalta juutalaisten kansanmurhalta. Juutalaiset viettävät vuosittain purim-juhlaa Esterin kirjassa kuvattujen tapahtumien muistoksi.
Ester Raamatussa

Ester, toiselta nimeltään Hadassa, oli Mordokain kasvattityttö. Mordokai oli Raamatun mukaan juutalainen palvelija Persian kuningas Ahasveroksen hovissa. Ahasveroksen on yleisesti oletettu olleen sama kuin Kserkses I, mitä nimeä hänestä vuoden 1992 raamatunkäännöksessä käytetäänkin. Kuningatar Vasti oli erotettu tämän kieltäydyttyä kuningas Ahasveroksen käskystä, ja Ahasveros järjesti kauneuskilpailut uuden kuningattaren valitsemiseksi. Mordokai toimitti Esterin kuninkaan palatsiin haareminvalvoja Hegain huostaan. Ester pääsi kuningas Ahasveroksen suosioon ja puolisoksi.
Hoviherrat Bigtan ja Teres päättivät tappaa kuningas Ahasveroksen. Mordokai sai vihiä asiasta ja ilmoitti Esterille, joka kertoi asian kuninkaalle. Hoviherrat vangittiin ja surmattiin. Ahasveros valitsi pääministeriksi Hamanin. Mordokai kieltäytyi osoittamasta kunnioitusta Hamanille. Haman sai kuulla Mordokain olevan juutalainen ja päätti kostoksi murhauttaa kaikki Persian juutalaiset. Ester sai kuitenkin kansanmurhan estetyksi.
Aiheesta muualla

Wikimedia Commonsissa on kuvia tai muita tiedostoja aiheesta .
Esterin kirja suomenkielisessä Raamatussa (1992)
Etelä-Afrikan Grand Prix 1962

Etelä-Afrikan Grand Prix 1962 oli Formula 1 -sarjan osakilpailu, joka ajettiin 29. joulukuuta 1962 Prince George Circuit -radalla. Kilpailu oli kauden viimeinen, ja sen voitti Graham Hill, jolle voitto oli kauden neljäs. Kilpailu muistetaan Hillin yrityksestä saavuttaa kilpailun kärjessä Lotuksella ajanutta Jim Clarkia, mikä toteutui vasta Clarkin auton moottoririkon jälkeen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Graham Hill | BRM | 82 | 08:03.3 | 2 | 9 |
| 2 | 8 |  Bruce McLaren | Cooper-Climax | 82 | 49.8 | 8 | 6 |
| 3 | 9 |  Tony Maggs | Cooper-Climax | 82 | 50.3 | 6 | 4 |
| 4 | 10 |  Jack Brabham | Brabham-Climax | 82 | 53.8 | 3 | 3 |
| 5 | 11 |  Innes Ireland | Lotus-Climax | 81 | + 1 krs. | 4 | 2 |
| 6 | 20 |  Neville Lederle | Lotus-Climax | 78 | + 4 krs. | 10 | 1 |
| 7 | 4 |  Richie Ginther | BRM | 78 | + 4 krs. | 7 |   |
| 8 | 18 |  John Love | Cooper-Climax | 78 | + 4 krs. | 12 |   |
| 9 | 5 |  Bruce Johnstone | BRM | 76 | + 6 krs. | 17 |   |
| 10 | 14 |  Ernie Pieterse | Lotus-Climax | 71 | + 11 krs. | 13 |   |
| 11 | 15 |  Carel Godin de Beaufort | Porsche | 70 | Polttoaineen syöttö | 16 |   |
| Kesk. | 1 |  Jim Clark | Lotus-Climax | 62 | Öljyvuoto | 14 |   |
| Kesk. | 21 |  Doug Serrurier | LDS-Alfa Romeo | 62 | Jäähdytin | 1 |   |
| Kesk. | 7 |  Roy Salvadori | Lola-Climax | 56 | Polttoainevuoto | 11 |   |
| Kesk. | 22 |  Mike Harris | Cooper-Alfa Romeo | 31 | Pyörän kiinnitys | 15 |   |
| Kesk. | 6 |  John Surtees | Lola-Climax | 26 | Moottori | 5 |   |
| Kesk. | 2 |  Trevor Taylor | Lotus-Climax | 11 | Vaihdelaatikko | 9 |   |
Muuta

Nopein kierros: Jim Clark 1'31.00
Estelle Balet

Estelle Balet
Estelle Balet (19. joulukuuta 1994 – 19. huhtikuuta 2016) oli sveitsiläinen lumilautailija. Hän voitti lumilautailun vapaalaskun maailmanmestaruuden vuosina 2015 ja 2016. Balet kuoli 21-vuotiaana lumivyöryn seurauksena 19. huhtikuuta 2016 ollessaan tekemässä kuvauksia Sveitsin Alpeilla Orsièresin paikkeilla.
Euraasiansiilit

| Siilit |
| --- | --- |
 Siili (Erinaceus europaeus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Eulipotyphla
Heimo::  Siilit Erinaceidae
Suku::  Euraasiansiilit Erinaceus  Linnaeus, 1814
Katso myös
   Euraasiansiilit Wikispeciesissä   Euraasiansiilit Commonsissa 
Infobox OKVirheellinen NIMI-arvo: 
Euraasiansiilit (Erinaceus) on siilien heimoon kuuluva nisäkässuku. Suvussa on neljä lajia. Kolme lajeista elää Euroopassa ja Aasian länsiosissa. Siilin levinneisyysalue ulottuu Länsi-Euroopasta, Pohjoismaihin, Baltian maihin ja Venäjälle. Lajia Erinaceus roumanicus tavataan puolestaan Itä-Euroopassa ja idänsiiliä Anatoliassa ja Levantissa. Amurinsiili elää Itä-Aasiassa Kiinassa, Venäjällä Amurjoen altaassa ja Korean niemimaalla.
Aiheesta muualla

Laji.fi: Euraasiansiilit (Erinaceus)
ITIS: Erinaceus (englanniksi)
University of Michigan, Animal Diversity Web (ADW): Erinaceus, woodland hedgehogs (englanniksi)
Enonkosken Pyrintö

| Enonkosken Pyrintö |
| --- | --- |

Koko nimi:  Enonkosken Pyrintö ry
Perustettu:  1919
Enonkosken Pyrintö (EnPy) on urheiluseura Enonkoskelta Etelä-Savosta, joka perustettiin vuonna 1919. Tunnetuin Pyrinnön urheilija on juoksija Antti Loikkanen.
Enonkosken Pyrinnön miesten lentopallojoukkue nousi kaudeksi 2007–2008 Suomen toiseksi korkeimmalle sarjasolle 1-sarjaan. Kaudella 2009–2010 Pyrintö toimi 1-sarjassa Keski-Savon Paterin ja East Volleyn muodostaman uuden eteläsavolaisen SM-liigajoukkueen Saimaa Volleyn farmijoukkueena.
Pyrinnön lentopallon edustusjoukkue luopui kauden 2015–2016 jälkeen ykkössarjan paikastaan. Pasi Arkon mukaan pienen tekijäporukan voimat alkoivat olla loppu, eikä joukkueen toimintaa ollut enää mahdollista jatkaa.
Aiheesta muualla

Virallinen sivu (Arkistoitu – Internet Archive)
Etelä-Savon radion juttuarkisto: Enonkosken Pyrintö suuntaa sarja-avaukseen[vanhentunut linkki]
Faasimuutosmuisti

Faasimuutosmuisti (engl. Phase-change memory, PCM tai PRAM) on tietotekniikassa muistityyppi, joka on haihtumatonta muistia. Muistityypin tekniikkaa on tutkittu ja kehitetty 1960-luvulta lähtien.
Muistin sanotaan tarjoavan parempaa kirjoitusnopeutta ja pienempää virrankäyttöä kuin flash-muistin. Koska PCM-muisti ei tarvitse pyyhkimistä ennen kirjoittamista sen arvioidaan kestävän pidempään kuin flashin.
Estelí (kaupunki)

| Estelí |
| --- | --- |

 Estelí
 Koordinaatit: 13°05′N, 86°21′W 
Valtio:  Nicaragua
Departementti:  Estelí
Korkeus:  844 m
Väkiluku (2017)  (Arvio):  106 546
Infobox OKVirheellinen NIMI-arvo: 
Estelí on kaupunki Nicaraguassa samannimisessä departementissa. Kaupungissa oli 106 546 asukasta vuoden 2017 arvioissa.
Ilmasto

Estelíssa on Köppenin ilmastoluokituksen mukaan savanni-ilmasto. Vuoden keskilämpötila on noin 22 °C ja keskimääräinen sademäärä 920 millimetriä. Toukokuu on lämpimin kuukausi. Silloin vuorokauden keskilämpötila on noin 24 °C. Viilein kuukausi on tammikuu, jolloin keskilämpötila on noin 21 °C. Sateisin kuukausi on syyskuu, jolloin sataa keskimäärin noin 200 millimetriä. Helmikuu puolestaan on kuivin kuukausi. Silloin keskimääräinen sadanta on 2 millimetriä.
Aiheesta muualla

Kuvia tai muita tiedostoja aiheesta Estelí (kaupunki) Wikimedia Commonsissa
Eua

Eua voi viitata seuraaviin:
Eua, antiikin aikainen kaupunki Kynuriassa Kreikassa
Eua, kotiloiden suku
ʻEua, saari ja hallintoalue Tongalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EUA”, voi hakea sivunnimihaulla, laajalla sivunnimihaulla tai tekstihaulla.
Ester (Alaska)

| Ester |
| --- | --- |

Valtio:  Yhdysvallat
Osavaltio:  Alaska
Piirikunta:  Fairbanks North Star
Pinta-ala:  
 – Kokonaispinta-ala:  167,5 km²
Korkeus:  220
Väkiluku (2010):  2 422
 – Väestötiheys:  14,5 as./km²
Infobox OKVirheellinen NIMI-arvo: 
Ester on kylä Alaskassa. Sen asukasluku vuoden 2010 väestönlaskennassa oli 2 422, mutta varsinaisessa Esterin kylässä asuu vain muutamia satoja ihmisiä ja sen alue on huomattavasti pienempi kuin väestönlaskennassa määritelty alue.[lähde? ] Esteriä kutsutaan usein Fairbanksin "nukkumalähiöksi".
Historiaa

Ester oli alun perin Ester Creekilla sijainnut kullankaivuuleiri. Ensimmäisen valtauksen suoritti helmikuussa 1903 Latham A. Jones.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Ester Google Localissa
Enonjärvi (Joensuu)

| Enonjärvi |
| --- | --- |
Valtiot:  Suomi
Maakunnat:  Pohjois-Karjala
Kunnat:  Joensuu
Koordinaatit:  62°54′40″N, 30°07′03″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Sulkupuro
Järvinumero:  04.411.1.008
Mittaustietoja
Pinnankorkeus:  113,4 m 
Rantaviiva:  6,78 km 
Pinta-ala:  0,6 km² 
Tilavuus:  0,00462 km³ 
Keskisyvyys:  7,8 m 
Suurin syvyys:  21 m 
Saaria:  4
:  Jänissaari Talassaari
 fiEnonjärvi 
Enonjärvi on osin jyrkkärantainen järvi Joensuussa Pohjois-Karjalassa. Sen pinta-ala on 60 hehtaaria. Etäisyys Joensuun keskustasta on 38 kilometriä pohjoiskoilliseen.
Maantiede

Enonjärvi muodostuu suhteellisen syvästä pohjoisosasta ja matalasta eteläosasta. Järvenosia erottaa Loutuniemi. Kaakkoista Murtolahtea yhdistää muuhun järveen noin viidentoista metrin levyinen salmi. Noin puolet Enonjärvestä on vähintään kuusi metriä syvä ja noin kolmasosa vähintään kymmenen metriä syvä. Syvin piste, 21 metriä, sijaitsee järven pohjoisosassa.
Enonjärven saariluku on neljä. Saarista kolme sijaitsee järven pohjoiskolkassa. Murtolahdessa sijaitsee yksi saari. Enonjärven rannoilla on metsää ja jonkin verran pientaloja. Seututie 518 kulkee järven länsipuolitse.
Enonjärvi kääntyy alavirtaan koillisessa. Sen vedet virtaavat noin kolmen kilometrin päässä sijaitsevaan Somonlampeen, joka on Pielisen (93,7 metriä merenpinnan yläpuolella) järvenosa.
Enonjärven vesitilavuus on 4 623 000 kuutiometriä.
Enonjärvi (04.411.1.008) kuuluu Pielisen lähialueeseen (04.411), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen on Pielisen reitin valuma-alue (04.4). Suurjärvi Pielinen on selkeästi suurin Pielisen lähialueen 174:stä vähintään hehtaarin laajuisesta järvestä. Sen jälkeen tulevat Jamalinjärvi ja Konnanlampi, joiden laajuus on runsas tuhannesosa Pielisestä.
Euagrios

Euagrios (joskus Evagrios, m.kreik. Εὐάγριος, lat. Euagrius tai Evagrius) voi viitata seuraaviin:
Euagrios Pontoslainen (345–399), munkki ja askeetikko
Euagrios Konstantinopolilainen (k. 380), Konstantinopolin patriarkka vuonna 370
Euagrios Antiokialainen (300-luku), Antiokian piispa vuosina 388–392
Euagrios Skolastikko (500-luku), historioitsija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Euagrios”, voi hakea sivunnimihaulla, laajalla sivunnimihaulla tai tekstihaulla.
Evangelinen piirikunta

Evangelinen piirikunta (engl. Evangeline Parish, ransk. Paroisse d'Évangéline) on Yhdysvaltojen Louisianan osavaltiossa sijaitseva piirikunta. Sen väkiluku oli 33 443 vuonna 2018. Piirikunnan hallintokeskus on Ville Platten kunta. Piirikunta on perustettu vuonna 1910.
Aiheesta muualla

Kuvia tai muita tiedostoja aiheesta Evangelinen piirikunta Wikimedia Commonsissa
Televisio-ohjaaja

Tv-ohjaaja on televisiotuotannossa käytettävä ammattinimike. Tv-ohjaajaa kutsutaan myös ohjaajaksi (vrt. alla: Henkilöohjaaja). Televisio-ohjaajalla tarkoitetaan henkilöä, joka vastaa tv-ohjelman kuvallisesta ja äänellisestä toteutuksesta sekä johtaa ja ohjaa tuotantotilanteissa teknistä ja tuotannollista toteutustiimiä. Televisio-ohjaaja toteuttaa tavallisesti käsikirjoitusta tai ohjelman ajolistaa valmiiksi televisio-ohjelmaksi. Hän voi myös välittää kuvien ja äänityksen avulla katsojille jonkun olemassa olevan tapahtuman kuten esimerkiksi urheilukilpailun, konsertin tai juhlan. Ohjelman toteutuksessa ohjaaja tarvitsee avukseen useimmiten muita televisioalan ammattilaisia kuten kuvaussihteerin, kuvaajan, kameramiehiä, valaistustarkkailijoita, äänisuunnittelijan, äänitarkkailijoita, lavastajan, pukusuunnittelijan, puvustajan, järjestäjän, studio-ohjaajan jne. Teknisen ja tuotannollisen henkilökunnan lisäksi tv-ohjaaja työskentelee esiintyjien kuten kapellimestareiden, muusikoiden, koreografien ja näyttelijöiden kanssa. Televisiotuotanto on yhteistyötä.
Tv-ohjaaja monikameratuotannossa

Monikameratuotannossa tv-ohjaaja työskentelee tv-studiossa tai kuvauspaikalla tehtyjen valmistelujen jälkeen tv-ohjaamossa. Tv-studion tai ulkotuotantoauton ohjaamosta hän johtaa kameraharjoituksia, nauhoituksia tai suoria lähetyksiä. Ohjaamossa toiminta tapahtuu yhteistyössä kuvaussihteerin ja mikserin kanssa. Heidän edessään on monitoripaneeli, missä näkyvät kaikkien ohjelmassa käytettävien kuvalähteiden kuten kameroitten kuvat. Ohjaaja ja kuvaussihteeri ovat komentojärjestelmien avulla yhteydessä mm. kameramiehiin, studio-ohjaajaan, kuvaajaan, kuva- ja valotarkkaamoon sekä äänitarkkaamoon. Ohjaaja ja kuvaussihteeri käyttävät erityistä monikameratuotannon komentokieltä.  Ohjaaja valitsee kameramiesten tarjoamia kuvia ja komentaa ne leikattaviksi tv-ohjelmaan. Kuvaleikkauksen suorittaa mikseri. Kuvat voivat olla ohjaajan ja/tai kuvaajan ennalta suunnittelemia tai sitten ohjausta ja kuvausta improvisoidaan; ohjaaja pyytää kuvia ja kameramiehet tarjoavat niitä. Valmiiksi suunnitellut kuvat on kirjattu kuvakäsikirjoitukseen (ns. ohjaajan käsikirjoitus)  ja siitä ne on purettu kameralistoihin kullekin kameramiehelle.
Tv-ohjaaja yksikameratuotannossa

Yksikameratuotannossa tv-ohjaaja työskentelee yleensä pienemmän ryhmän kanssa. Kuvaustiimiin kuuluvat kuvaajan ja mahdollisen kameramiehen (kuvaajan assistentti) lisäksi äänitarkkailija, joskus myös erillinen valaistusassistentti. Toisinaan kuvaaja saattaa äänittää itse. Suurissa tuotannoissa kuten draamoissa ryhmä on huomattavasti laajempi.
Tuottaja

Tv-ohjaajan esimiehenä tuotantoprosessin aikana on nykyisin tuottaja, joka vastaa viime kädessä koko tuotannosta: sisällöstä, budjetista sekä teknisistä ja tuotannollisista resursseista.
Tv-ohjaaja monissa rooleissa

Tv-ohjaaja voi olla myös ohjelman tuottaja, käsikirjoittaja ja/tai toimittaja. Yksikameratuotannoissa ohjaaja joskus itse kuvaa. Joissakin tuotantoyhtiöissä monikameraohjaaja saattaa toimia jopa mikserinä.
Henkilöohjaaja

Tv-tuottajan ohella ohjelmassa saattaa olla toinenkin ohjaaja, ns. henkilöohjaaja. Tämän tehtävänä on ohjata esiintyjien ilmaisua ja toimintaa. Nämä ohjaajat tulevat usein teatterimaailmasta. Henkilöohjaajia käytetään eniten draamoissa, jolloin heitä kutsutaan yksinkertaisesti ohjaajiksi. Tavallisesti tv-ohjaaja toimii myös henkilöohjaajana.
Aiheesta muualla

Kuvia tai muita tiedostoja aiheesta Televisio-ohjaaja Wikimedia Commonsissa
Thirteen (albumi)

| TH1RT3EN Megadeth |
| --- | --- | --- |

Studioalbumin tiedot
 Äänitetty : touko–heinäkuu 2011
 Julkaistu: 1. marraskuuta 2011
 Tuottaja(t): Johnny K
 Tyylilaji: thrash metal heavy metal
 Kesto: 57.43
 Levy-yhtiö: Roadrunner
Listasijoitukset
  Suomen virallinen lista: 8.
Megadethin muut julkaisut
| Rust in Peace Live 2010 | TH1RT3EN 2011 | Super Collider 2013 |
Singlet albumilta TH1RT3EN
 ”Sudden Death” Julkaistu: 28. syyskuuta 2010  ”Never Dead” Julkaistu: 2011  ”Public Enemy No.1” Julkaistu: 7. syyskuuta 2011
TH1RT3EN on yhdysvaltalaisen thrash metallia soittavan Megadethin 13. studioalbumi. Albumi julkaistiin 1. marraskuuta 2011 . Levyn nimi juontuu siitä, että yhtyeen laulaja-kitaristi Dave Mustaine aloitti kitaransoiton 13-vuotiaana, on syntynyt syyskuun 13. päivä ja kyseessä on yhtyeen 13. levy. Levyllä soittaa ensimmäistä kertaa sitten vuonna 2001 julkaistun The World Needs a Heron perustajajäsen ja basisti David Ellefson.
Albumi ylsi ensimmäisellä listaviikollaan Suomen virallisen listan sijalle 8.
Kappaleet

Sudden Death – 5.09
Public Enemy No. 1 – 4.15
Whose Life (Is it Anyways?) – 3.50
We the People – 4.33
Guns, Drugs & Money – 4.19
Never Dead – 4.32
New World Order – 3.56
Fast Lane – 4.04
Black Swan – 4.10
Wrecker – 3.51
Millennium of the Blind – 4.15
Deadly Nightshade – 4.55
13 – 5.49
Kokoonpano

Dave Mustaine – soolo-, rytmikitara, laulu
Chris Broderick – soolo-, rytmikitara
David Ellefson – basso
Shawn Drover – rummut
Arvostelut

Metacritic: 71/100
Allmusic:
The A.V. Club: B
Imperiumi.net:
Kaaoszine.fi: 8/10
Noise.fi:
PopMatters: 7/10
Soundi:
Sputnikmusic: 3.3/5
Aiheesta muualla

Thirteen (albumi) Discogsissa. (englanniksi)
Albumi Thirteen (albumi) Encyclopaedia Metallum -sivustolla (englanniksi)
Estella Warren

Estella Warren elokuvan Blue Seduction kuvauksissa vuonna 2008.
Estella Dawn Warren (s. 23. joulukuuta 1978 Peterborough) on kanadalainen näyttelijä ja malli, joka menestyi lapsuus- ja teinivuosinaan taitouimarina. Hänet on ”palkittu” Golden Raspberryllä vuonna 2002.
Warrenilla on ollut merkittäviä rooleja muun muassa elokuvissa Driven (2001), Kangaroo Jack (2003) ja The Cooler (2003).
Mallina Warren on esiintynyt muun muassa Sports Illustrated, Vogue- ja Vanity Fair -lehdissä. Hänet valittiin vuonna 2000 Maxim-lehden ”kuumimmaksi naiseksi”.
Aiheesta muualla

Estella Warren Internet Movie Databasessa. (englanniksi)
Estella Warren Elonetissä.
Falco Lombardi

| Falco Lombardi |
| --- | --- |
Pelisarja:  Star Fox
Ensimmäinen peli:  Starwing (1993)
Ääninäyttelijä  (englanti):  Bill Johns (1997) Ben Cullum (2002) Mike Madeoy (2005) Dex Manley (2008) Mark Lund (2011-)
Ääninäyttelijä (japani):  Hisao Egawa (1997-2014) Kōsuke Takaguchi (2011-)
Lisää peliartikkeleitavideopelien teemasivulla
Falco Lombardi (ファルコ・ランバルディ, Faruko Ranbarudi) on kuvitteellinen hahmo, joka seikkailee Star Fox -pelisarjassa. Hän on haukka ja Fox McCloudin oikea käsi, ja hän taistelee Foxin kanssa vihollisia vastaan. Falco esiintyy myös kaikissa Super Smash Bros. -pelisarjan osissa ensimmäistä lukuun ottamatta.
-pelisarja
| --- | --- |
Pelit:   Starwing  Lylat Wars  Star Fox Adventures  Star Fox: Assault  Star Fox Command  Star Fox Zero  Star Fox Guard 
Hahmot:   Fox McCloud  Falco Lombardi  Wolf O’Donnell  Pigma Dengar  James McCloud
Fab Melo

| Fab Melo |
| --- | --- |
 Melo vuonna 2012
Henkilötiedot
Koko nimi:  Fabricio de Melo
Syntynyt: 20. kesäkuuta 1990 Juiz de Fora, Brasilia
Kuollut: 11. helmikuuta 2017 (26 vuotta) Juiz de Fora, Brasilia
Kansalaisuus:   Brasilia
Koripalloilija
Pelipaikka:  Sentteri
Pituus:  213 cm
Paino:  116 kg
Sarja:  NBA
NBA-varaus:  22. varaus, 2012 Boston Celtics
Pelaajaura
Seurajoukkueet
2012–2013 2012–2013 2014 2014–:  Boston Celtics  Maine Red Claws  Texas Legends Paulistano
Fabricio de Melo (20. kesäkuuta 1990 Juiz de Fora – 11. helmikuuta 2017 Juiz de Fora) oli brasilialainen koripalloilija, pelipaikaltaan keskushyökkääjä. Melo oli ensimmäisen kierroksen varaus vuoden 2012 NBA:n varaustilaisuudessa. Melo pelasi NBA:ssa 2012–2013.
Melo kuoli 26-vuotiaana kotonaan Juiz de Forassa lauantain 11. helmikuuta 2017 vastaisena yönä. Kuolinsyy ei ole vielä tiedossa.
NBA-ura

Boston Celtics varasi Syracusen yliopistossa yliopistokoripalloa pelanneen Melon vuoden 2012 NBA:n varaustilaisuuden ensimmäisellä kierroksella, 22. pelaajana. Melo oli Celticsin toinen varaus ensimmäisellä kierroksella, joukkueen otettua edellisellä vuorolla Ohion osavaltionyliopiston Jared Sullingerin.
Käännös suomeksi
Farouk Hosny

Farouk Hosny
Farouk Hosny (arab. فاروق حسنى‎, Fārūq Ḥusnī; s. 1938 Aleksandria) on egyptiläinen taidemaalari ja poliitikko. Hän toimi Egyptin kulttuuriministerinä vuosina 1987–2011.
Hosny valmistui Aleksandrian yliopistosta vuonna 1964 ja toimi sitten Al-Anfoushin kulttuuripalatsin johtajana. Suurimman osan 1970-luvusta hän työskenteli Pariisin Egyptiläisen kulttuurikeskuksen johtajana. Vuosina 1979–1987 hän oli Rooman egyptiläisen akatemian johtaja. Hosny on tehnyt abstraktia taidetta, jota on ollut esillä näyttelyissä Egyptissä, muissa arabimaissa, Euroopan eri maissa, Yhdysvalloissa ja Japanissa. Kairolaisen taidegallerian kuvauksen mukaan hänen ilmaisunsa kehittyi ekspressionisesta lähestymistavasta kohti omaperäistä minimalistista tyyliä.
Hosny on saanut urallaan monia palkintoja ja tunnustuksia, kuten Soka Gakkai -yliopiston kulttuuri- ja rauhanpalkinnon (1993).
Estelle Harris

Estelle Harris vuonna 2009.
Estelle Harris, o.s. Nussbaum (22. huhtikuuta 1928 New York, New York – 2. huhtikuuta 2022 Palm Desert, Kalifornia) oli yhdysvaltalainen näyttelijä. Hänet muistetaan varsinkin Estelle Costanzan sivuosasta televisiosarjassa Seinfeld. Hän oli myös ääninäyttelijä.
Harris aloitti näyttelemisen yhteisöteattereissa ja siirtyi sen jälkeen alueellisiin teattereihin ja kesäteattereihin. Hän esiintyi myös monissa televisiomainoksissa, erään vuoden aikana jopa 25 kansallisessa mainoksessa. Hänen ensimmäiset elokuvansa olivat vuonna 1977 ilmestyneet Looking Up ja Summerdog. Harris sai 1980-luvun puolivälissä ja sen jälkeen pieniä rooleja myös suuremmista tuotannoista ja esiintyi muun muassa Sergio Leonen Suuressa gangsterisodassa. Hänellä oli myös toistuva rooli sarjassa Night Court, ja hän vieraili sarjassa Pulmuset.
Harrisin tunnetuin rooli on televisiosarjasta Seinfeld, missä hän näytteli 27 jaksossa George Costanzan äitiä Estellea. Hänen puolisoa näytteli Jerry Stiller, ja Harrisin ja Stillerin välillä oli monia rakkaudellisia sanaharkkoja. Harris sai sarjasta mainetta komiikkansa ajoituksesta.
Harris teki uransa aikana myös äänirooleja. Niistä tunnetuin oli Rouva Perunapään hahmo Toy Story -sarjan toisessa, kolmannessa ja neljännessä elokuvassa. Harrisin ääninäytteli myös elokuvissa Karhuveljeni Koda ja Tarzan 2 sekä sarjoissa Herkules, Villit Marjaset ja Godzilla: The Series.
Harris oli vuodesta 1954 naimisissa Sy Harrisin kanssa. Pari sai kolme lasta.
Aiheesta muualla

Estelle Harris Internet Movie Databasessa. (englanniksi)
Ethel Leginska

Ethel Leginska
Ethel Leginska (alun perin Liggins; 13. huhtikuuta 1886 Kingston upon Hull, Englanti – 26. helmikuuta 1970 Los Angeles, Kalifornia) oli brittiläinen pianisti, kapellimestari ja säveltäjä, joka vuoden 1913 jälkeen vietti suurimman osan ajastaan Yhdysvalloissa. Häntä kutsuttiin "naispianistien Paderewskiksi".